Copyright: ® Matrox Graphics Inc. Help Rev. 2 96/08/19
Citation: ® Matrox Graphics Inc., MGA Panel Help Rev. 2 (Kaikki oikeudet Pidatetaan).


  Sisältö

Napsauta alla olevaa vihreää tekstiä saadaksesi lisätietoja.

MGA Panel

Tietoja sarkaimesta

Kokoonpanosarkain

Näyttösarkain

Tietosarkain

PowerDesk-sarkain


  Kokoonpanosarkain

Kokoonpanosivulla määritetään 3D-asetukset ja valitaan kieli MGA-Panel varten.

3D:

3D-asetuksilla hallitaan Windows NT -ohjaimen mukana tulevan 3D-moduulin toimintaa. OpenGL-sovellukset kutsuvat tätä 3D-moduulia 3D-laitteistokiihdytyksen saamiseksi.

3D-asetusryhmä sisältää seuraavat toiminnot:

1. Z-puskuri:

Tämä on 3D-perusasetus, joka sallii 3D-objektien luomisen laitteistokiihdytyksen avulla.

2. Kaksoispuskuri:

Tämä on 3D-lisäasetus, joka mahdollistaa saumattoman animaation käsiteltäessä 3D-objekteja.

3. Alakuvapistetarkkuus:

Vain Windows NT:n versioille 3.50 ja 3.51. Tämä on laajennettu 3D-asetus, jonka avulla voidaan muodostaa korkealaatuisempia 3D-objekteja. Alakuvapistetarkkuuden ollessa käytössä kuvanmuodostus on hitaampaa. Koska tämä valinta on aina saatavilla ja käytössä Windows NT:n versiossa 4.0, valintaruutua ei ole.

Kun alakuvapistetarkkuus ei ole käytössä, 3D-objektien reunoilla voi esiintyä ei-toivottuja jälkiä.

Jotta 3D-asetusten muutokset tulisivat voimaan, Tallenna  ja käynnistä järjestelmä uudelleen.

Kaikki näyttötilat eivät tue 3D-laitteistokiihdytystä. Napsauta 3D-tilat -painiketta (Vain Windows NT:n versioille 3.50 ja 3.51) nähdäksesi mitkä näyttötilat tukevat valitsemiasi asetuksia, tai tarkista asia taulukoista, jotka ovat seuraavan aiheen kohdalla ('3D-tarkkuudet ja -tilat').

3D-ominaisuuksia Windows NT 4.0:ssa ei voida ennakoida, koska näytön ulkopuolisen muistin hallinta tapahtuu ikkunakohtaisesti jaettaessa Z-puskuri- ja takapuskurialueita. Voi esimerkiksi käydä niin, että 2 Mt:n kortti antaa yhdelle pienelle ikkunalle riittävästi näytön ulkopuolisia resursseja, kun taas useita ikkunoita näyttävällä 8 Mt:n kortilla voi olla käytössä kaikki järjestelmäresurssit, jolloin kaikille ikkunoille ei riitä 3D-kiihdytystä.

Jos käytössä oleva näyttötila ei tue pyydettyjä 3D-asetuksia, on vaihdettava tarkkuus tai kuvapistetiheys Windows NT Ohjauspaneeli/Näyttö  -sovelluksesta. OpenGL-sovellus toimii (käyttäen ohjelmiston 3D-emulointia), vaikka laitteiston 3D-kiihdytys ei olisi saatavilla.

Kieli:

Käytössä olevan MGA-Panel-version tukemat kielet annetaan tässä luettelossa. Valitse kieli, napsauta Tallenna ja käynnistä MGA-Panel uudelleen varmistaaksesi, että uusi kieli on käytössä.

Tutustu myös seuraavaan aiheeseen:

3D-tarkkuudet ja -tilat


3D-tarkkuudet ja -tilat

Matrox-kortti käyttää kaksoispuskurointia ja Z-puskurimuistia kortille asennetusta WRAMista tai SGRAMista, mistä syystä saatavilla olevia tarkkuuksia ja kuvapistetiheyksiä on vähemmän.. Huomaa, että 3D on saatavilla vain 15-, 16-, ja 32-bitin kuvapistetiheyksillä.

Taulukoissa (alla) ilmoitetaan tilat, joissa 3D-ominaisuudet, kuten Z-puskurointi (Z), kaksoispuskurointi (DB), tai molemmat (DBZ), ovat mahdollisia. 'ES' (ei sovelleta) -merkintä tarkoittaa sitä, että tämä tarkkuus- ja väriyhdistelmä ei ole mahdollinen. 'Ei 3D' tarkoittaa, etteivät mitkään yllä luetelluista asetuksista ole mahdollisia tässä tilassa.

Näistä taulukoista käyvät ilmi ainoastaan yksinäyttöisissä asennuksissa käytettävissä olevat tarkkuudet. Moninäyttöisessä järjestelmässä voidaan käyttää useampia tarkkuusyhdistelmiä. Tarkista 3D-tilat -painikkeen avulla omassa järjestelmässäsi käytettävissä olevat tilat.

2 Mt:n kortti

Tarkkuus	15 bpp (32 K väriä)	16 bpp (64 K väriä)	32 bpp (16 M väriä)
640 x 480	Z,DB,DBZ	Z,DB,DBZ	Z
800 x 600	Z,DB	Z,DB	Ei 3D
1024 x 768	Ei 3D	Ei 3D	ES
1152 x 882	Ei 3D	Ei 3D	ES
1280 x 1024	ES	ES	ES
1600 x 1200	ES	ES	ES
4 Mt:n kortti

Tarkkuus	15 bpp (32 K väriä)	16 bpp (64 K väriä)	32 bpp (16 M väriä)
640 x 480	Z,DB,DBZ	Z,DB,DBZ	Z,DB,DBZ
800 x 600	Z,DB,DBZ	Z,DB,DBZ	Z,DB
1024 x 768	Z,DB	Z,DB	Ei 3D
1152 x 882	Z,DB	Z,DB	Ei 3D
1280 x 1024	Ei 3D	Ei 3D	ES
1600 x 1200	Ei 3D	Ei 3D	ES
8 Mt:n kortti

Tarkkuus	15 bpp (32 K väriä)	16 bpp (64 K väriä)	32 bpp (16 M väriä)
640 x 480	Z,DB,DBZ	Z,DB,DBZ	Z,DB,DBZ
800 x 600	Z,DB,DBZ	Z,DB,DBZ	Z,DB,DBZ
1024 x 768	Z,DB,DBZ	Z,DB,DBZ	Z,DB,DBZ
1152 x 882	Z,DB,DBZ	Z,DB,DBZ	Z,DB
1280 x 1024	Z,DB,DBZ	Z,DB,DBZ	Z
1600 x 1200	Z,DB	Z,DB	ES


  PowerDesk-sarkain

PowerDesk-sivulla voit ottaa käyttöön Quick Access -kelluvan (ei saatavissa Windows NT:n versiolle 3.50) ja ottaa käyttöön ja määrittää neljä pikavalintanäppäintä MGA Panelia varten. Napsauta ryhmäruudussa olevaa Ota käyttöön pikavalintanäppäin  -valintaruutua ottaaksesi toiminnon käyttöön. Voit valita tietyn pikavalintanäppäimen kutakin ryhmäruudussa olevasta avattavasta luetteloruudusta valitsemaasi toimintoa varten. Oletuksena on, että kaikki pikavalintanäppäimet ovat poissa käytöstä. Kustakin toiminnosta on selitys alla. Napsauta alla olevaa vihreää tekstiä saadaksesi lisätietoja.

PixelTOUCH-ryhmäruutu

CenterWINDOW-ryhmäruutu

MGA Panel- ryhmäruutu

Näytön asetuksia -ryhmäruutu

Quick Access -valintaruutu


PixelTOUCH-zoomaus
PixelTOUCH

PixelTOUCHin avulla saadaan laitteistokiihdytetty zoomaus ja kuvansiirto. Zoomaa sisäänpäin painamalla (käyttöön otettua) PixelTOUCH-pikavalintanäppäintä tai napsauttamalla Quick Access '+' suurennuslasipainiketta. Toistuvat PixelTOUCH-pyynnöt siirtävät näytön kiertämään kolmen zoomauskertoimen läpi ( x1, x2, x4, x1,...). Jos käytät Quick Accessin suurennuslasipainikkeita, '+' -painike muuttuu harmaaksi saavutettaessa suurin mahdollinen suurennusaste. Tällöin voidaan käyttää vain '-' -painiketta. Huomaa, että x4 zoomaus ei ole käytettävissä 800 x 600 tai sitä alhaisemmilla tarkkuuksilla.

Kun PixelTOUCH -pikavalintanäppäin otetaan käyttöön, voit käyttää pikavalintanäppäinten yhdistelmää muuttaaksesi zoomauskertoimen välittömästi. Zoomaus keskittyy käytössä olevaan hiirisijaintiin. Tästä toiminnosta voi olla hyötyä kuvan parantelussa sekä tarkasteltaessa lähikuvia, jotka ovat osa suurta näyttöä, jolla on hyvä erottelukyky.

Kuvansiirto:

Zoomattaessa kuvaan sen muut osat jäävät pois näkyvistä. Käytettäessä suurempaa zoomauskerrointa kuin 1 voidaan tarkastella piilossa olevia kuvan osia siirtämällä hiiren kohdistin näytön reunaan, jolloin kuva siirtyy siihen suuntaan.

Useita näyttöjä:

Kun käytettävissä on useampia näyttöjä, PixelTOUCH-zoomaus kohdistuu ainoastaan siihen näyttöön, jossa on kohdistin. Siirtäessäsi kohdistimen uudelle näytölle zoomauskerroin kohdistetaan siihen, ja edellisen näytön zoomauskerroin palautuu x1:een.


CenterWINDOW

Pikavalintanäppäimen käyttö:

Painettaessa (käyttöön otettua) CenterWINDOW-pikavalintanäppäintä käytössä oleva ikkuna keskittyy näytöllä.

Useita näyttöjä:

Jos painat CenterWINDOW-pikavalintanäppäintä uudelleen, käytössä oleva ikkuna keskittyy seuraavalla näytöllä. Toinen CenterWINDOW-pyyntö siirtää ikkunan seuraavan näytön keskelle, ja niin edelleen, näytöltä toiselle.

Quick Accessin käyttö:

CenterWINDOW voidaan pyytää myös Quick Accessista, mutta toimintatila on siinä erilainen. Napsauta zoomauspainikkeiden oikealla puolella olevaa painiketta. Tällöin ilmestyy lista kaikista Windows-työpöydällä käytössä olevista ohjelmista. Voit valita, mihin ohjelmaan keskitys kohdistetaan. Pienennetyt ohjelmat eivät näy valintalistassa.


Näytön asetuksia
Näytön asetuksia -pikavalintanäppäin

Painettaessa (käyttöön otettua) näytön asetusten pikavalintanäppäintä Windows NT Ohjauspaneeli/Näyttö-sovellus kutsutaan käytössä olevalle näytölle, jolloin voit nopeasti vaihtaa tarkkuuden ja kuvapistetiheyden.


MGA Panelin pikavalintanäppäin

Painettaessa (käyttöön otettua) MGA Panelin pikavalintanäppäintä MGA Panelin ikkuna otetaan käyttöön. Voit valita jonkin sarkaimista vaihtaaksesi kokoonpanon nopeasti ja kätevästi.


Quick Access

Ota tämä valintaruutu käyttöön saadaksesi näytölle Quick Access -kelluvan työkalurivin. Quick Accessin avulla saat välittömästi käyttöön sellaiset toiminnot kuten PixelTOUCH (zoomaus sisään- ja poispäin), CenterWINDOW (valitse keskitettävä sovellusikkuna). Sen avulla voidaan myös käynnistää MGA Panel-ohjelma.

Windows NT 3.50:ssa Quick Access -kuvake lisätään Käynnistysryhmään. Komentoihin on käytettävä pikavalintanäppäimiä. Kelluva työkalurivi ei ole saatavissa Windows NT:n versiolle 3.50.

Quick Access -painikkeet:

Zoomaus sisään tai ulos:

CenterWINDOW:

Kutsu MGA Panel:


  Sarkain

Valitse Sarkain  saadaksesi lisätietoja seuraavista aiheista:

  MGA-Panelin versio

  Windows NT -ohjaimen versio

  Käytössä oleva näyttötarkkuus

  Käytössä oleva kuvapistetiheys

  Käytössä oleva virkistystaajuus

  3D-kiihdytyksen saatavuus käytössä olevassa tilassa (Vain Windows NT:n versioille 3.50 ja 3.51). Windows NT 4.0:n ollessa käytössä 3D-kiihdytyksen tilaraportissa voidaan ilmoittaa, että 3D on otettu käyttöön, mutta tämä ei välttämättä tarkoita, että se on saatavilla. Jos olet 8 tai 24 bitin tilassa, tilaraportissa ilmoitetaan, että 3D-kiihdytys 'Ei ole saatavilla nykyisellä kuvapistetiheydellä'.

Pidä nämä tiedot käsillä, kun otat yhteyttä teknisiin tukihenkilöihimme kohdatessasi ongelmia.

Monikorttikokoonpanossa näytetään jokaisen näytön virkistystaajuus, kortista '1' alkaen. 60Hz:n virkistystaajuus voi tarkoittaa sitä, että näyttöä ei ole vielä valittu.

3D-kiihdytys on saatavilla seuraavien olosuhteiden vallitessa:

1.	Kaksois- ja/tai Z-puskurikytkimet on otettu käyttöön. (Ks. 'Kokoonpanosarkain')

2.	Käytössä oleva kuvapistetiheys tukee 3D:tä (15, 16 tai 32 bpp).

3.	Käytössä olevassa näyttötilassa on riittävästi sisäänrakennettua muistia, jotta voidaan käyttää pyytämäsi tasoista 3D-tukea.

Jos valitaan 3D-asetukset, mutta ehtoa 2 tai 3 ei täytetä, 3D:n ilmoitetaan olevan 'Ei saatavilla käytössä olevassa tilassa'.

Tutustu myös seuraavaan aiheeseen:

3D-tarkkuudet ja -tilat


  Tietosarkain

Valitse Tietosarkain  saadaksesi seuraavat tiedot kustakin kortista:

  Korttityyppi, tunnusnumero ja sarjanumero

  Grafiikkalastun versio

  RAMDAC-nopeus (175 MHz, 220,...)

  VGA BIOS -versio

  Kortin muistikartoitus

Pidä nämä tiedot käsillä, kun otat yhteyttä teknisiin tukihenkilöihimme kohdatessasi ongelmia.

Napsauta vasemmassa alakulmassa olevaa painiketta, joka vastaa korttia, josta haluat lisätietoja. Kutakin järjestelmässä olevaa korttia varten on yksi painike, vaikka käytössä oleva kokoonpano ei käyttäisikään kaikkia kortteja.

Sivun oikeassa alakulmassa oleva pieni bittikartta näyttää käytössä olevat kortit. Käytettäessä useampia kortteja ikkunassa näkyy myös työpöydän asettelu (vaaka-tai pystysuora).


  Näyttösarkain

Näyttösivulta voit valita näytö(i)lle haluamasi ajoituksen. Valitse ensin kortin numero näytölle, jonka haluat määrittää. Valitse sen jälkeen luettelosta näyttötiedosto ja napsauta Tallenna.

Jotta näyttötiedoston muutokset tulisivat voimaan, järjestelmä on käynnistettävä uudelleen.

MGA-ohjain tukee Plug n Play (VESA DDC) -näyttöjä. Ohjain testaa DDC-saatavuuden käynnistyksen yhteydessä käyttäen oletuksena DDC-ajoituksia. Tässä tapauksessa näyttöluettelon ensimmäisellä rivillä lukee 'DDC-yhteensopiva näyttö'. Suosittelemme, että valitset sen, mutta voit myös korvata DDC:n valitsemalla luettelosta jonkin muun näytön. Huomaa, että DDC-näytöt eivät välttämättä palauta 1152 x 882 tarkkuuden ajoituksia, jolloin tämä tarkkuus ei ole käytettävissä.

Jos DDC ei ole käytettävissä, virkistystaajuusoletus on 60 Hz, jolloin näyttöluettelon ensimmäisellä rivillä lukee 'Tuntematon näyttö (60Hz) '. Lisättäessä järjestelmään uusi kortti se on liitettävä toiseen näyttöön ennen uudelleenkäynnistystä. Muutoin ohjain ei pysty havaitsemaan DDC:n läsnäoloa (jos sellainen on).

Meidän laaja listamme käsittää lukuisia suosittuja näyttöjä. Jos DDC-yhteensopiva näyttösi ei ole listalla, valitse jokin tyypillinen VESA-näyttö, jolla on sama maksimitarkkuus kuin omalla näytölläsi.